เรื่องร้องเรียน: กลิ่นขยะมาอีกแล้ว ต่อเนื่องวันที่สามของการแจ้งปัญหา ได้กลิ่นช่วง19.45 กลิ่นรุนแรงขึ้นเรื่อยๆ จนต้องปิดประตูหน้าต่างทั้งบ้าน ไปใช้ชีวิตนอกบ้านไม่ได้   ทำไมถึงสร้างความเดือดร้อนรำคาญ ได้ทุกวัน   ก่อนหน้านี้ไม่เป็น เกิดจากอะไร มีสิ่งใดผิดจากปกติ ครับ
การดำเนินการของเจ้าหน้าที่: เจ้าหน้าที่ลงพื้นที่พบผู้พักอาศัย บริเวณเลขที่ ๔๘ กาญจนาภิเษก ๓๙ แยก ๑๐แขวงดอกไม้ เขตประเวศ และได้รับฟังข้อคิดเห็นผู้พักอาศัยดังกล่าว แจ้งว่าได้กลิ่นขยะเล็กน้อย จึงได้พูดคุยชี้แจ้งแนวทางการแก้ไขปัญหากลิ่น โดยได้พัฒนาล้างทำความสะอาดพื้นผิวถนนที่ศูนย์กำจัดมูลฝอยอ่อนนุชเป็นประจำทุกวัน พร้อมทั้งประสานบริษัทผู้รับจ้างกำจัดมูลฝอยตรวจสอบ ระบบป้องกันกลิ่นและปฏิบัติตามแนวทางการแก้ปัญหากลิ่นขยะอย่างเคร่งครัด ดังนี้ ๑. ออกหนังสือ กำชับกับผู้รับจ้างกำจัดมูลฝอยแก้ปัญหากลิ่นขยะโดยเร่งด่วน ๒. เพิ่มจำนวนหัวฉีดระบบสเปรย์อัตนมัติ ที่ติดตั้งบริเวณด้านบนประตูอาคารรับขยะ ๓. ตรวจสอบการทำงานระบบบำบัดกลิ่น ๔. เพิ่มความถี่ล้างทำความสะอาดพื้นที่ภายในโรงกำจัดมูลฝอย ๕. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง ๖.ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียวเพื่อใช้เป็นแนวป้องกันกลิ่น
ความเห็นของผู้แจ้ง: เสนอให้ เปลี่ยนแปลงเป้าหมายการทำงานใหม่ โดยตั้งเป้าให้ไม่มีกลิ่นเหม็น กระจายออกนอกพื้นที่ทำงานนะครับ  เพราะถ้าเป้าหมายไม่ชัด หรือมีการยอมรับให้กลิ่นเหม็น กระจายออกนอก พื้นที่ได้ ก็ยังจะมีเหตุการณ์ลักษณะนี้เกิดขึ้น  และที่สำคัญ ทำไม วันหยุดถึงไม่มีกลิ่นได้ครับ แสดงว่ามี วิธีการบางอย่างในวันหยุดที่ทำให้กลิ่นเหม็นไม่กระจายได้  ขอบคุณที่ให้ความช่วยเหลือครับ
พื้นที่: แขวงดอกไม้ เขตประเวศ กรุงเทพมหานคร